Το **XVideos** είναι ιστοσελίδα δημοσίευσης και προβολής πορνογραφικών βίντεο. Η ιστοσελίδα ανήκει στην τσεχική εταιρεία WGCZ Holding. Τον Απρίλιο του 2019, ήταν η 47η μεγαλύτερη ιστοσελίδα με βάση τον αριθμό επισκεπτών.

Το 2012, εκτιμήθηκε ότι στην ιστοσελίδα προβαλλόταν υλικό που ξεπερνά σε μέγεθος το 1 τεραμπάιτ το δευτερόλεπτο.

Η WGCZ Holding είναι ο κάτοχος του δικτύου ιστοσελίδων Bang Bros, ενώ στην ίδια εταιρεία ανήκει το περιοδικό Penthouse και τα σχετιζόμενα περιουσιακά του στοιχεία.

Ιστορία
-------

Το XVideos λειτουργεί ως ιστοσελίδα συγκέντρωσης πορνογραφικών βίντεο, δίνοντας πρόσβαση σε περιεχόμενο για ενήλικες με παρόμοιο τρόπο όπως κάνει το YouTube για γενικό περιεχόμενο. Εκτός από επαγγελματικά βίντεο, η ιστοσελίδα φιλοξενεί ερασιτεχνικά βίντεο και άλλους τύπους περιεχομένου. Το 2012, το XVideos ήταν η μεγαλύτερη πορνογραφική ιστοσελίδα στον κόσμο, με πάνω από 100 δισεκατομμύρια σελιδοπροβολές τον μήνα. Ο Φάμπιαν Τύλμαν, ιδιοκτήτης της MindGeek, προσπάθησε να εξαγοράσει το XVideos το 2012 για να δημιουργήσει μονοπώλιο σε ιστοσελίδες πορνογραφικού περιεχομένου. Ο γάλλος ιδιοκτήτης του XVideos αρνήθηκε μια προσφορά εξαγοράς που ξεπερνούσε τα 120 εκατομμύρια δολάρια, λέγοντας "Λυπάμαι, πρέπει να φύγω για να παίξω *Diablo II*." Το 2014, το XVideos προσπάθησε ανεπιτυχώς να πιέσει τους παρόχους περιεχομένου να δεσμεύσουν ή να αποσύρουν το δικαίωμα τους να διαγράφουν βίντεο από τον λογαριασμό τους.

Επισκέψεις και κατάταξη
-----------------------

Σύμφωνα με την SimilarWeb, τον Δεκέμβριο του 2018 το XVideos ήταν η 10η δημοφιλέστερη σελίδα στο διαδίκτυο και η πιο δημοφιλέστερη ιστοσελίδα περιεχομένου για ενήλικες.

Λογοκρισία
----------

### Ινδία

Το 2015, η ιστοσελίδα ήταν στόχος της Ινδικής κυβέρνησης, συμπεριλαμβάνοντας τη σε ένα κατάλογο με 857 "πορνογραφικές" ιστοσελίδες, περιλαμβάνοντας και μη πορνογραφικές ιστοσελίδες όπως το CollegeHumor. Το 2018, μεγάλοι πάροχοι διαδικτυακών υπηρεσιών μπλόκαραν την πρόσβαση στο XVideos και άλλες πορνογραφικές ιστοσελίδες.

### Μαλαισία

Το 2015, η Μαλαισιακή κυβέρνηση μπλόκαρε το XVideos κατηγορώντας το για παραβίαση του Νόμου Επικοινωνίας και Πολυμέσων του 1998, ο οποίος απαγορεύει την ψηφιακή διανομή "άσεμνου περιεχομένου".

### Φιλιππίνες

Στις 14 Ιανουαρίου 2017, ο πρόεδρος της χώρας Ροντρίγκο Ντουτέρτε μπλόκαρε το XVideos ως μέρος του Νόμου κατά της παιδικής πορνογραφίας, γνωστός επίσης ως Νόμος της Δημοκρατίας 9775. 

### Βενεζουέλα

Στις 14 Ιουνίου 2018, η κρατική εταιρεία παροχής τηλεπικοινωνιακών και διαδικτυακών υπηρεσιών CANTV μπλόκαρε την πρόσβαση στην ιστοσελίδα χωρίς να δώσει κάποια εξήγηση για το συμβάν.

Παραπομπές
----------

1. ↑  Kurzy.cz. «WGCZ Holding, a.s. Praha IČO 03291715 – Obchodní rejstřík firem». *kurzy.cz* (στα Τσεχικά). Ανακτήθηκε στις 26 Μαρτίου 2018.
2. ↑  «Is the whole world looking at porn? Biggest site gets over FOUR BILLION hits a month». *Mail Online*.. Ανακτήθηκε στις 2017-08-29.
3. ↑  «'BangBros' Owner Buys Penthouse Biz For $11.2 Million». *The Blast*. 5 Ιουνίου 2018. Ανακτήθηκε στις 6 Ιουνίου 2018.
4. ↑  Mark Kernes (5 Ιουνίου 2018). «Penthouse Bankruptcy Auction Results in New Ownership». *avn.com*. Ανακτήθηκε στις 6 Ιουνίου 2018.
5. 1 2  Tsika, Noah (3 Οκτωβρίου 2016). *Pink 2.0: Encoding Queer on the Internet*. Bloomington, IN: Indiana University Press. σελίδες 61–62. ISBN 0253023238.
6. 1 2 3  «Naked capitalism». *The Economist*. September 26, 2015.. Ανακτήθηκε στις August 31, 2017.
7. ↑  Yagielowicz, Stephen (4 Απριλίου 2012). «Report: The Internet Really Is for Porn». *XBIZ*. Ανακτήθηκε στις 31 Αυγούστου 2017.
8. ↑  «XVideos.com Tube Site Accused of Strong-Arming Uploaders». *AVN*. August 13, 2014.. Ανακτήθηκε στις August 31, 2017.
9. ↑  «Top Websites in the world – SimilarWeb Website Ranking». *www.similarweb.com* (στα Αγγλικά). Ανακτήθηκε στις 20 Δεκεμβρίου 2018.
10. ↑  «Top Adult Websites in the world». *www.similarweb.com* (στα Αγγλικά). Ανακτήθηκε στις 20 Δεκεμβρίου 2018.
11. ↑  «Xvideos.com has the most subtle but brilliant response to govt's #Pornban» (στα αγγλικά). *Firstpost*. 2015-08-04.. Ανακτήθηκε στις 2017-08-29.
12. ↑  Akolawala, Tasneem. «Xvideos, College Humor lash out at Indian government after porn ban | Latest Tech News, Video & Photo Reviews at BGR India» (στα αγγλικά). *BGR India*. Αρχειοθετήθηκε από το πρωτότυπο στις 2017-08-30.. Ανακτήθηκε στις 2017-08-29.
13. ↑  «พรฮับ».. Ανακτήθηκε στις 27 Μαρτίου 2024.
14. ↑  Jaitly, Rohan (26 Οκτωβρίου 2018). «Reliance Jio blocks porn websites in India after DOT orders closure of 827 adult websites: Report | Tech News». *TimesNowNews.com*. Ανακτήθηκε στις 20 Ιανουαρίου 2019.
15. ↑  IBTimes. «Malaysia porn ban: xVideo, PornHub among websites blocked for 'obscene content'» (στα αγγλικά). *International Business Times, India Edition*.. Ανακτήθηκε στις 2017-08-29.
16. ↑  «Popular porn sites blocked in Philippines». *BBC*. 2017-01-06. .
17. ↑  «Cantv bloqueó acceso a tres páginas pornográficas en Venezuela». *el-nacional.com* (στα Ισπανικά). Ανακτήθηκε στις 17 Ιουνίου 2018.